Up-704/07
Natisni
Opravilna št.:
Up-704/07
Datum odločitve:
15. 5. 2007
ECLI:
ECLI:SI:USRS:2007:Up.704.07
Akt:
Ustavna pritožba zoper sklep Višjega sodišča v Ljubljani št. IV Cpg 110/2006 z dne 4. 10. 2006 v zvezi s sklepom Okrožnega sodišča v Ljubljani št. Srg 2896/2006 z dne 21. 3. 2006 in sklep Okrožnega sodišča v Ljubljani št. Srg 14052/2006 z dne 19. 1. 2007
Izrek:
Ustavna pritožba zoper sklep Višjega sodišča v Ljubljani št. IV Cpg 110/2006 z dne 4. 10. 2006 v zvezi s sklepom Okrožnega sodišča v Ljubljani št. Srg 2896/2006 z dne 21. 3. 2006 in sklep Okrožnega sodišča v Ljubljani št. Srg 14052/2006 z dne 19. 1. 2007 se zavrže.
Evidenčni stavek:
Če morebitna ugoditev ustavni pritožbi ne bi mogla izboljšati pritožnikovega pravnega položaja,  jo Ustavno sodišče zavrže.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
15. 2. 2007
Vrsta odločitve:
sklep
Vrsta rešitve:
zavrženje
Dokument:
US27517
Dokument v PDF obliki:
Up-704-07.pdf
114 KB
Prenesite datoteko
Up-704/07-6
15. 5. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 24. aprila 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Ljubljani št. IV Cpg 110/2006 z dne 4. 10. 2006 v zvezi s sklepom Okrožnega sodišča v Ljubljani št. Srg 2896/2006 z dne 21. 3. 2006 in sklep Okrožnega sodišča v Ljubljani št. Srg 14052/2006 z dne 19. 1. 2007 se zavrže.
Obrazložitev
1. Registrsko sodišče je s sklepom št. Srg 942/2001
z dne 21. 1. 2001 začelo postopek izbrisa družbe B., d. o. o., Z., iz sodnega registra brez likvidacije. Ker zoper njega ni bil vložen ugovor, je sodišče izdalo sklep, da se družba izbriše iz sodnega registra. Leta 2006 je pritožnik kot družbenik družbe B. vložil ugovor zoper sklep o začetku postopka izbrisa in predlog za obnovo postopka. Registrsko sodišče je ugovor in predlog zavrglo. Z izpodbijanim sklepom št. IV Cpg 110/2006 je Višje sodišče zavrnilo pritožnikovo pritožbo zoper sklep registrskega sodišča. Z izpodbijanim sklepom št. Srg 14052/2006 pa je registrsko sodišče zavrglo pritožnikovo revizijo in pritožbo zoper sklep št. IV Cpg 110/2006.
2. Vsakdo, ki zahteva sodno varstvo svojih pravic in pravnih interesov, mora izkazati pravni interes. Kot verjetno mora izkazati, da bo ugoditev njegovi zahtevi pomenila zanj določeno pravno korist, ki je brez tega ne more doseči. Pravni interes mora biti izkazan tudi za vložitev ustavne pritožbe. Na obstoj pravnega interesa mora Ustavno sodišče paziti po uradni dolžnosti ves čas postopka.
3. Po podatkih sodnega registra je bila družba B. na podlagi pravnomočnega sklepa o izbrisu po Zakonu o finančnem poslovanju podjetij (Uradni list RS, št. 54/99 in 110/99 –  ZFPPod) že 9. 11. 2001 izbrisana iz sodnega registra. Zato morebitna ugoditev pritožnikovi ustavni pritožbi in posledična razveljavitev izpodbijanih sklepov ne bi izboljšala pritožnikovega pravnega položaja. Glede na to pritožnik ne izkazuje več pravnega interesa za ustavno pritožbo in jo je Ustavno sodišče zavrglo. Pri tem se ni spuščalo v preizkus obstoja drugih procesnih predpostavk za ustavno pritožbo zoper sklep št. Srg 14052/2006, ki bi ga pritožnik lahko izpodbijal s pritožbo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (v nadaljevanju ZUstS)  ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger